Neuvoston asetus (ETY) N:o 3356/91, annettu 7 päivänä marraskuuta 1991, valvonnan poistamisesta jäsenvaltioiden rajoilla maantie- ja sisävesiliikenteessä annetun asetuksen (ETY) N:o 4060/89 muuttamisesta



Virallinen lehti nro L 318 , 20/11/1991 s. 0001 - 0002

Suomenk. erityispainos Alue 2 Nide 8 s. 0094

Ruotsink. erityispainos Alue 2 Nide 8 s. 0094



NEUVOSTON ASETUS (ETY) N:o 3356/91, annettu 7 päivänä marraskuuta 1991, valvonnan poistamisesta jäsenvaltioiden rajoilla maantie- ja sisävesiliikenteessä annetun asetuksen (ETY) N:o 4060/89 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 75 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että asetuksessa (ETY) N:o 4060/89(4) säädetään, että kulkuneuvojen ja niihin liittyvien asiakirjojen tarkastusten jäsenvaltioiden välisessä liikenteessä on oltava osa tavanomaista valvontaa, jota sovelletaan ketään syrjimättä jäsenvaltion koko alueella, eurooppalaisen sopimuksen vaarallisten tavaroiden kansainvälisistä tiekuljetuksista (ADR) ja helposti pilaantuvien elintarvikkeiden kansainvälisiä kuljetuksia ja tällaisissa kuljetuksissa käytettävää erityiskalustoa koskevan sopimuksen (ATP) määräysten mukaan jäsenvaltiot voivat vapaasti järjestää ja suorittaa kulkuneuvoja ja niihin liittyviä asiakirjoja koskevaa valvontaa ja niitä koskevia tarkastuksia haluamissaan paikoissa; käytännössä jäsenvaltiot suorittavat tavanomaista valvontaa ja tarkastuksia rajoillaan niiden kansallisten säädöstensä nojalla, joilla nämä sopimukset on saatettu osaksi kansallista lainsäädäntöä, tai, niissä tapauksissa, joissa ne eivät ole sopimuspuolina kummassakaan sopimuksessa, noudattaen tällaisia kansainvälisiä kuljetuksia koskevaa kansallista lainsäädäntöään, yhteisten liikennemarkkinoiden toteutuessa on parannettava kulkuneuvojen liikkuvuuden sujuvuutta jäsenvaltioiden välillä, ja asetuksen (ETY) N:o 4060/89 liitteen 2 osaa, "Kansallinen lainsäädäntö" on muutettava vaarallisten tavaroiden ja helposti pilaantuvien elintarvikkeiden kuljetukseen tarkoitettujen kulkuneuvojen ja niihin liittyvien asiakirjojen valvonnan huomioon ottamiseksi, ON ANTANUT TÄMÄN ASETUKSEN: 1 artikla Muutetaan asetusta (ETY) N:o 4060/89 seuraavasti: 1) Lisätään seuraava artikla: "3 a artikla Tarvittaessa komissio ehdottaa muutoksia liitteeseen asetuksen soveltamisalalla tapahtuvan tekniikan kehityksen huomioon ottamiseksi". 2) Korvataan liitteen 2 osa tämän asetuksen liitteessä olevalla tekstillä. 2 artikla Tämä asetus tulee voimaan 1 päivänä tammikuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä marraskuuta 1991. Neuvoston puolesta Puheenjohtaja P. DANKERT (1) EYVL N:o C 117, 1.5.1991, s. 6 (2) EYVL N:o C 267, 14.10.1991 (3) EYVL N:o C 269, 14.10.1991, s. 34 (4) EYVL N:o L 390, 30.12.1989, s. 18 LIITE "2 OSA KANSALLINEN LAINSÄÄDÄNTÖ a) Tavaroita ja henkilöitä kuljettavien ajoneuvojen kuljettajien ajokorttien tarkastukset b) Vaarallisten aineiden kuljetukseen liittyvät tarkastukset ja erityisesti: i) Asiakirjat - todistus kuljettajan koulutuksesta - turvallisuusohjeet - hyväksyntätodistus (ADR tai vastaavat määräykset) - kopio poikkeusluvasta, jos tarpeen (ADR tai vastaavat määräykset) ii) Vaarallisia aineita kuljettavan kulkuneuvon tunniste - oranssinvärinen levy - vaatimustenmukaisuus - paikka kulkuneuvossa - varoitusmerkki kulkuneuvossa - vaatimustenmukaisuus - paikka kulkuneuvossa - säiliön tunnistekilpi (kiinteät, irrotettavat tai konttisäiliöt) - kilven paikka ja luettavuus - viimeisen tarkastuksen päivämäärä - tarkastuslaitoksen leima iii) Ajoneuvon varusteet (ADR tai vastaavat määräykset) - lisäpalosammutin - erikoisvarusteet iv) Ajoneuvon kuormitus - ylikuormitus (säiliön tilavuuden mukaan) - pakkausten varmistus - sekalastin kielto c) Helposti pilaantuvien elintarvikkeiden kuljetukseen tarkoitettujen kulkuneuvojen valvonta ja erityisesti: i) Asiakirjat - varusteiden vaatimustenmukaisuustodistus ii) Pilaantuvien elintarvikkeiden kuljetuksessa käytettävät erikoisvarusteet - vaatimustenmukaisuuskilpi - tunnistemerkit iii) Erikoisvarusteiden toiminta - varusteiden lämpötilaolosuhteet"